jkorsvik/nowiki_second_scrape_merged huggingface dataset:
Fon (Vestfold)

Fon er ei grend i Tønsberg kommune i Vestfold og Telemark og et kirkesokn i Tønsberg domprosti i Tunsberg bispedømme. Fon kirke ligger her, og tidligere var det skole for barnetrinnet på Fon skole. I litt eldre tid var det flere setrer her.Vonheim er et samlingslokale i Fon, hvor blant annet russerevyen i Re 2011 ble presentert. Stedet har også hatt sin egen lille musikkfestival kalt Revårock, og skulle sommeren 2011 arrangere sin tiende festival på rad.


== Kulturminner ==


==== Fon Kirke ====
I Fon ligger det flere kulturminner og områder som er fredet. Fon kirke er en langkirke fra  1100-tallet. Kirken er bygd i stein og er oppført i romansk stil. Den har 130 plasser. Kirken har klokketårn oppført 1839, men kirken har hatt klokketårn også tidligere.


==== Krakken Alléen ====

Langs Eketuftveien i Fon ligger det en gammel eikeallé. Den består av to trerekker på hver side av veien, og trærne er fredet. Opprettelsesdatoen til alléen er ukjent.


== Referanser ==
Elisabeth Johansen

Elisabeth Maria Sara Johansen (født 1. august 1907 i Uummannaq, død 21. juni 1993 samme sted) var en grønlandsk jordmor og politiker.
Hun var den eneste kvinnen som ble valgt inn på Grønlands landsråd, forløperen til dagens Grønlands landsting. Hun ble valgt inn for Uummannaq distrikt. Hun kom fra en politisk aktiv familie - bl.a. var hennes far (Johan Henningsen) et markant medlem av Grønlands landsråd da det ble etablert i 1911. Først i 1948 fikk grønlandske kvinner stemmerett og rett til å stille som kandidater i politiske valg. 
Hun var utdannet jordmor, og hadde dette som yrke. Ved valget til nytt landsråd i 1959 ble hun oppfordret til å stille som kandidat, ble valgt inn, og satt som landsrådsmedlem til 1975, da hun gikk av med pensjon. Hele perioden var hun den eneste kvinnen i landsrådet. 
Da de grønlandske partiene ble stiftet i 1977, meldte hun seg inn i partiet Siumut, og var medlem der til sin død. 
Hun ble ofte kalt "det eneste mannfolket" i Grønlands Landsråd, dette sier mye om hennes posisjon i grønlandsk politikk. 
Hun var gift med Karl Isak Kristian Victor Johansen, disse fikk 5 barn. To av disse ble også politikere; Severin og Lars Emil Johansen. 


== Utmerkelser ==
1973 – Ridder av Dannebrogordenen
1981 – Æresborger i Uummannaq
1989 – Nersornaat, Grønlands hjemmestyres fortjenstmedalje, i sølv


== Referanser ==


== Eksterne lenker ==
Biografi i Dansk Kvindebiografisk Leksikon
Fall River

Fall River er en gammel amerikansk tekstilindustriby i Bristol County i delstaten Massachusetts. Byen hadde 87 103 innbyggere i 2000.


== Referanser ==


== Eksterne lenker ==
(en) Offisielt nettsted 
(en) Fall River, Massachusetts – kategori av bilder, video eller lyd på Commons
Knippe

Knippe kan vise til:

Knippe (matematikk) - et matematisk begrep
Vorde - et gammelt enhetsmål
Antônio Houaiss

Antônio Houaiss (født 15. oktober 1915, død 7. mars 1999) var en brasiliansk forfatter, oversetter og kulturminister. Han var sønn av libanesiske immigranter.
Houaiss er best kjent for sin oversettelse av James Joyces roman Ulysses og for ordboka Dicionário Houaiss da Língua Portuguesa, en av de største referanseordbøkene for det portugisiske språket.
Han var medlem av Academia Brasileira de Letras.


== Referanser ==
Thomas Rogne

Thomas Pauck Rogne (født 29. juni 1990) er en norsk fotballspiller som spiller for Helsingborgs IF.Han spilte aldersbestemt for Lommedalen, Helset og Bærum. Rogne startet seniorkarrieren i Stabæk, og debuterte i Eliteserien i 2007. I februar 2008 røk han korsbåndet i en treningskamp på La Manga, og mistet dermed hele 2008-sesongen.19. januar 2010 signerte han en 3 1/2-årskontrakt med Celtic FC i Scottish Premier League. Han fikk sin debut for Celtic 10. februar 2010 da han kom inn som innbytter for Glenn Loovens i en kamp de vant 2-0 over Hearts. Han var i startoppstillingen for første gang for Celtic hjemme mot Dundee United 20. februar 2010, i en kamp Celtic vant 1–0, men ble byttet ut på grunn av skade. Han startet også i neste kamp, borte mot Dundee United, men ble også her byttet ut på grunn av skade.
I juli 2013 signerte han for den engelske Championship-klubben Wigan. Han spilte deretter for IFK Göteborg i Sverige, Lech Poznań i Polen og Apollon Smyrnis i Hellas. I juli 2022 ble det kjent at han hadde signert for Helsingborgs IF i Allsvenskan.


== Landslaget ==
Han debuterte 29. februar 2012 for det norske landslaget i en privatlandskamp mot Nord-Irland i Belfast, hvor Norge vant 3–0.


== Referanser ==


== Eksterne lenker ==
(en) Thomas Rogne – UEFA 
(en) Thomas Rogne – Transfermarkt 
(en) Thomas Rogne – national-football-teams.com 
(en) Thomas Rogne – WorldFootball.net 
(en) Thomas Rogne – Soccerbase.com 
(en) Thomas Rogne – FootballDatabase.eu 
(en) Thomas Rogne – Soccerway 
(en) Thomas Rogne – EU-Football.info 
(no) Thomas Rogne – Norges Fotballforbund 
Profil hos Celtic
Dicionário Houaiss da Língua Portuguesa

Dicionário Houaiss da Língua Portuguesa (Houaiss' ordbok for det portugisiske språket) er en stor referanseordbok for det portugisiske språket, redigert av den brasilianske forfatteren Antônio Houaiss.
Ordboken ble utarbeidet av et team bestående av 200 leksikografer fra flere forskjellige land. Prosjektet startet i 1986 og sluttet i 2000, ett år etter Houaiss' død.
Boken hevder å være den til nå mest fyldige portugisiske ordboken, med om lag 228 500 oppslagsord, 415 000 synonymer, 26 400 antonymer og 57 000 historiske ord. Den dekker alle varianter av språket, inkludert afrikansk, brasiliansk og europeisk portugisisk.


== Eksterne lenker ==
(pt) Offisielt nettsted
Kvenland

Kvenland, også omtalt som Quenia, Cwenland og Kænland, er navnet på området rundt den nordlige delen av Bottenvika mellom Sverige og Finland i ulike historiske kilder, slik som Olaus Magnus' kart fra 1500-tallet, Ottar fra Hålogaland og flere. Den finskspråklige befolkningen her blir betegnet som kvener. Finske bønder utvandret fra området og til norske Finnmark i tidsperioden rundt Den store nordiske krig.
Aurélio Buarque de Holanda Ferreira

Aurélio Buarque de Holanda Ferreira (født 3. mai 1910, død 28. februar 1989) var en brasiliansk leksikograf, filologist, oversetter og forfatter, best kjent for å ha redigert ordboka Novo Dicionário da Língua Portuguesa.
Familienavnet hans ble opprinnelige stavet Hollanda, men ble endra til Holanda som en følge av den portugisiske rettskrivningsreformen av 1943. 


== Bøker ==
Dois Mundos (1942).
O Romance Brasileiro de 1752 a 1930 (1952).
Enriqueça o Seu Vocabulário (1958).
'Território Lírico, essays om poesi(1958).
Vocabulário Ortográfico Brasileiro (1969).
O Chapéu de Meu Pai, revisert utgave av Dois Mundos, (1974).
Novo Dicionário da Língua Portuguesa, populært kalt «Aurelião» (1975).
Minidicionário da Língua Portuguesa, populært kalt «Miniaurélio» (1977).
Dicionário Aurélio Infantil da Língua Portuguesa, ei ordbok for barn, illustrasjoner av Ziraldo (1989).


== Referanser ==


== Eksterne lenker ==
Biografi hos Academia Brasileira de Letras.
Novo Dicionário da Língua Portuguesa

Novo Dicionário da Língua Portuguesa, også kalt Dicionário Aurélio, er ei av de viktigste portugisiske ordbøkene i Brasil. Førsteutgaven kom i 1975. Helt siden den opprinnelige redaktøren Aurélio Buarque de Holanda Ferreira døde i 1989 har ordboka vært redigert og oppdatert av Margarida dos Ankos Ferreira og Marina Baird Ferreira.
Forlaget Positivo kjøpte i 2004 rettighetene til ordboka og lanserte en ny versjon av den både i papirform og på CD-ROM (versjon 5.0).


== Eksterne lenker ==
Dicionário Aurélio hos Editora Positivo.
Lateraler

Lateraler er språklyder som oppstår når lufta strømmer forbi begge sider av tunga.
Både approksimanter, frikativer og affrikater kan være laterale. Norsk har de laterale approksimantene [l] og [ɭ].
Europavei 21

Europavei 21 går mellom Metz i Frankrike og Genève i Sveits. Veiens lengde er 458 km.
Trasé fastlagt av UNECE: Metz – Nancy – Dijon – Genève.


== Knutepunkter ==


== Eksterne lenker ==
European Agreement on Main International Traffic Arteries (AGR) 14 mars 2008 (PDF, offisiell E-veiliste begynner på s. 14)
UNECEs oversiktskart over alle europaveiene
Motorola

Motorola Inc. var et amerikansk multinasjonalt firma innen kommunikasjonsløsninger beliggende i Schaumburg i Illinois, en forstad til Chicago. I 2011 ble Motorola nedlagt, og delt i to separate selskaper;  Motorola Mobility (MMI) og Motorola Solutions (MSI). Hovedproduktene var mobiltelefoner og personlig radioutstyr, utstyr for video- og TV-visning, set-top-bokser til satellitt- og kabelfjernsyn, m.m. I Norge har Motorola blant annet hovedansvaret for drift av Nødnett  - det digitale radiosambandet for nød- og beredskapsetatene .


== Historie ==

Motorola ble stiftet i 1928 under navnet Galvin Manufacturing Corporation. Navnet Motorola ble tatt i bruk i 1947, men hadde vært brukt som varemerke siden 1930-årene. Stifterne Paul og Joe Galvin fant på navnet Motorola da firmaet begynte å lage bilradioer. Mange av Motorolas produkter har vært radio-relaterte, som verdens første privatradio, militær elektronikk, infrastruktur for mobilbransjen og mobiltelefoner. Firmaet har også vært sterkt på halvledere, inkludert integrerte kretser brukt i datamaskiner. Motorola har vært hovedleverandør av mikroprosessorer til Commodore Amiga, Apple Macintosh og Power Macintosh personlige datamaskiner, men avdelingen som drev med dette ble i 2003/04 skilt ut til et eget selskap kalt Freescale.


=== Oppsplitting og nedleggelse ===
4. januar 2011 ble Motorola splittet i to separate selskaper: Motorola Mobility overtok selskapets privatmarket-produkter som mobiltelefoner, internett-modemer, og tv-dekodere, mens Motorola Solutions overtok selskapets produkter rettet mot bedriftsmarket. Etter dette fantes ikke Motorola som selskap lenger, eneste som var likt som før splittelsen var at aksjonærene var de samme. I august 2011, bare et halvt år etter oppsplittingen offentliggjorde Google at de ville kjøpe Motorola Mobility for 12,5 mrd. US Dollar. Intensjonen for oppkjøpet var at de ønsket kontroll på Motorola Mobilitys patent-portefølje, slik at de bedre kunne beskytte selskaper som benytter Android operativsystemet mot søksmål. Avtalen ble gjennomført i mai 2012, etter at man i salgsprosessen allerede hadde solgt delene som produserte kabel-modem og TV-dekodere til Arris Group.
Motorola Solutions ble på sin side også solgt bit for bit. I april 2011 kjøpte Nokia Siemens Networks nettverkdelen, mens i oktober 2014 ble «enterprise mobility solutions» delen solgt til Zebra Technologies.


== Referanser ==
Palatal nasal

En palatal nasal er en konsonant. I IPA vises den som [ɲ] (en n med en krok til venstre). Lyden er vanlig i norske dialekter nord for Sognefjorden og Mjøsa. Den er et karakteristisk trekk for trøndersk og nordnorsk. Lyden er vanlig i de fleste romanske og slaviske språkene, for eksempel portugisisk (skrevet nh), fransk (gn), italiensk (gn), tsjekkisk (ň), polsk (ń) og serbokroatisk (latinske bokstaver nj, kyrillisk њ). Spansk har lyden dialektalt som variant av den palataliserte alveolare nasalen [nʲ], skrevet ñ.
Barrancos

Barrancos (uttale IPA: [bɐ'rɐ̃kuʃ] eller IPA: [bɐ'ʁɐ̃kuʃ]) er en bykommune (concelho) og et sogn (freguesia) i Portugal som grenser til Spania i øst. Kommunen dekker et område på 168,3 km² og har en befolkning på totalt 1 833 innbyggere (2011).
Kommunen, som ligger i Beja-distriktet, er en av seks portugisiske kommuner som består av bare ett freguesia (sogn).De viktigste næringsveiene i kommunen er landbruk og husdyrhold samt produksjon av skinke av en type svin kalt Porco Alentejano.
Kommunens festdag er 28. august.


== Referanser ==


== Eksterne lenker ==
Offisielt nettsted 
(en) Barrancos – kategori av bilder, video eller lyd på Commons 
Bilder fra Barrancos
Parque de Natureza de Noudar
Gjermundstad

Gjermundstad er navnet på gårdsnummer 18 i Gaular kommune. Gården ligger langt oppe (øst) i Eldalsdalen og grenser med gårdene Hov i øst, Lyngstad i vest og Oppedal i sørvest. Gården er delt opp i flere bruk, og det blir drevet med jordbruk på flere. 
Elven Gaula renner over gården, og fossen Gjermundstadfossen ligger på vestsiden av gården. Riksvei 13 passerer over gården på nordsiden av elven og fossen er synlig fra veien. På sørsiden av elven går Fossestien fra Gjermundstad til Oppedal. Den passer på denne strekningen, foruten Gjermundstadfossen, også Lyngstadfossen, som er en av de mest kjente fossefallene i vassdraget.
Husstøv

Husstøv er en fellesbetegnelse på støv som finnes i hus er sammensatt av atmosfærisk støv kombinert med støv som blir laget av beboerne, mest av døde hudceller, celler og fibre fra klær, hår og lignende. Store ansamlinger av husstøv blir populært kalt for hybelkaniner (se nedenfor).


== Midd ==
Midd er ofte å finne i produkter med fibre, som for eksempel tepper og senger. Middene lever av organiske komponenter i husstøv. Et godt eksempel er flass og lignende organisk avfall fra kroppen. Avføring fra midd kan i perioder finnes i husstøvet, og dette kan framkalle allergiske reaksjoner hos mennesker.


== Aktuelle tiltak ==
Forskjellige produkter er blitt laget for å fjerne støv fra huset. Luftfiltere blir ofte brukt ved luftinntakene i et hus for å hindre at støvet kommer inn. Disse kan bli supplert med luftrensere, som blant annet bruker ionisasjon for å fange støv som slipper forbi filteret. For fjerning av opphopet støv i huset finnes hjelpemidler som støvkost og støvsugere.


== Hybelkanin ==

Hybelkanin er et spøkefullt navn på en dott med støv og lo, særlig på gulv. Hybelkaniner er spesielt vanlige under senger, sofaer og kommoder eller bak skap og åpne dører, steder der man ikke så lett kommer til med støvsuger, kost eller klut. Navnet spiller på «pelskledte», kjæledyrliknende støvansamlinger på små hybler med mangelfullt renhold.
Registrering utført av skoleelever i Nysgjerrigper-konkurransen i 2003, viste at hybelkaniner først og fremst oppstår pga. trekk og samler seg i bakevjer. Statisk elektrisitet spiller også en rolle.
Hybelkanin kalles dammråtta (det vil si «støvrotte») på svensk, nullermand («dottmann») på dansk, dust bunny («støvkanin») på engelsk og Wollmaus («ullmus») på tysk.


== Eksterne lenker ==
«Årets Nysgjerrigper 2003» om hybelkaniner Arkivert 7. august 2007 hos Wayback Machine.
Valdepeñas

For vin fra Valdepeñas, se Valdepeñas DO

Valdepeñas er en by og kommune i provinsen Ciudad Real i den autonome regionen Castilla-La Mancha i Spania. Valdepeñas ligger 200 km sør for Madrid, på den store sletta Campo de Calatrava på nordsida av Sierra Morena. 
Kommunen har et areal på 487,6 km² og 28 000 innbyggere. 


== Eksterne lenker ==
Offisielt nettsted 
(en) Valdepeñas – kategori av bilder, video eller lyd på Commons 
(en) Valdepeñas (Ciudad Real) – galleri av bilder, video eller lyd på Commons
Støv (verdensrommet)

Støv i verdensrommet er en form for støv som er til stede i det ytre rom, hvor gasser og støvskyer er de primære forløperne til planetære systemer. 


== Eksempler på støv i verdensrommet ==
Zodiakallys som kan sees på himmelen om natten er dannet av sollys som blir reflektert av støvpartikler i bane rundt solen.
Halene til kometene er laget av utslipp av støv og ionisert gass fra kometlegemet.
Støv dekker også planetære legemer.
Større støvstormer forekommer blant annet på planeten Mars og kan dekke nesten hele planeten.
Kosmisk støv finnes mellom stjernene, og danner stjernetåker.


== Forskning på støv fra verdensrommet ==
Det ble trodd at støvprøver fra det ytre rom kunne fortelle forskere mer om tidligere forhold i solsystemet. Flere romskip har blitt sendt ut i et forsøk på å samle prøver av støv og andre materialer. Blant disse er romskipet Stardust som fløy forbi kometen Wild 2 i 2004 og hentet tilbake en kapsel fullt av rester av kometen til USA januar 2006. Den japanske Hayabusa-romskipet forsøker å hente en støvprøve fra overflaten til en asteroide.
Erica Patzek

Erica Patzek (født 12. juli 1911 i Wilmersdorf i Berlin, død 30. juli 2007 i Berlin) var Sigvard Bernadotte sin første kone. Ekteskapet resulterte i at han mistet sin prinsetittel, og arverett til den svenske tronen. Vielsen fant sted 8. mars 1934 i Caxton Hall i London. Ekteskapet varte til 1943, da paret ble skilt.


== Referanser ==
Gjørmestrøm

En gjørmestrøm er en form av vulkansk utslipp som oppstår når en vulkan har et utbrudd. Gjørmestrøm kan oppstå etter at eksplosive vulkaner etterlater seg tykke lag av vulkansk aske på vulkanfjellet. Hvis denne asken blandes med vann, dannes det en uhyre farlig gjørme som ligner på flytende sement. Vannet kan for eksempel komme av et kraftig regnvær eller fra en isbre som smelter av varmen. Når blandingen blir flytende blir den ustabil og akselerer til en fart på 100km/t nedover fjellsidene. Når den går nedover fjellet drar den med seg grus, trær og alt mulig annet i veien.


== Eksempel ==
Byen Armero i Colombia lå 50 km unna vulkanen Nevado del Ruiz ble oversvømt og knust av en gjørmestrøm i 1985.


== Referanser ==
Woking FC

Woking FC er en fotballklubb fra Woking, Surrey, England, grunnlagt i 1889.


== Historie ==


=== Tidlig historie ===
Woking Football club ble grunnlagt i 1889. Klubben ble med i West Surrey League i 1895-96, og vant tittelen med et poeng den siste kampdagen. Men, etter 21 år holdt klubben på å gå konkurs. Vendepunktet kom i januar 1908, da Woking FC spilte mot Bolton Wanderers i første runde av FA-cupen. Til tross for at de tapte 5-0, fikk de pressen til å smelte. Bolton Wanderers, som var tydelig imponerte over «askeladden» de hadde slått, dro året etter til Woking for å spille en vennskapsmatch.


== Referanser ==


== Eksterne lenker ==
(en) Offisielt nettsted 
(en) Woking F.C. – kategori av bilder, video eller lyd på Commons
Pyroklastisk strøm

En pyroklastisk strøm er en form av vulkansk utslipp som følge av et vulkanutbrudd. 
Når store utbrudd pågår over flere timer kan mange kubikkilometer med gasser og partikler blåses høyt opp i atmosfæren. Utbruddet sees som en kolossal soppsky. Partiklene kalles tefra, og består av alt fra finkornet støv til store steiner som vulkanens krefter har brutt løs fra fjellet. Det tyngste materialet blir ikke så lenge i lufta, og når soppskyen kollapser, styrter materialene med en fart på opp mot 200 km/t mot jorden. Steinene er opptil 1 m i diameter og kan lande så langt som 200 km unna. 

8. mai 1902 eksploderte vulkanen Montagne Pelée på den karibiske øya Martinique i et voldsomt utbrudd. Et enormt skred av glødende stein, aske og brennhet gass raste ut i stor fart og tok livet av nesten 30 000 mennesker i havnebyen Saint-Pierre. Et tilsvarende «peleansk» utbrudd 18. mai 1980 blåste av toppen på Mount St. Helens i det nordvestre USA og drepte 57 personer.


== Se også ==
Vulkan
Europavei 23

Europavei 23 går mellom Metz i Frankrike og Lausanne i Sveits. Veiens lengde er 391 km.
Trasé fastlagt av UNECE: Metz – Nancy – Besançon – Vallorbe – Lausanne.


== Knutepunkter ==


== Eksterne lenker ==
European Agreement on Main International Traffic Arteries (AGR) 14 mars 2008 (PDF, offisiell E-veiliste begynner på s. 14)
UNECEs oversiktskart over alle europaveiene
Granulat

Granulat er et stoff formet som et korn eller et gryn med en størrelse som er mindre enn 125 mm. 
Granulat består av granuler. Et granul består av mindre sammenklebete partikler hvor den opprinnelige partikkelstrukturen kan gjenkjennes. Små granuler kan være en form for støv. Eksempler på bruksområder er innen industrien, produksjon av legemidler, fôrproduksjon, kunstgjødsel med mer. Granulat er ofte letthåndterlig, og støver mindre enn f.eks. pulver.
På fotballbanen:
Det er helt vanlig at det blir brukt granulat på kunstgressbaner. Dette er for 2 forskjellige grunner: holde banen på plass og demping for spillere.
I det siste har det vært mye fokus rundt typen SBR som er et granulat laget av oppmalte bildekk, fokuset kommer av at SBR viser seg å være meget miljø- og helsefarlig. Et annet valg man kan bruke er TPE, som er sirka seks ganger enn SBR og blir brukt på ca. tre baner i Norge.
I tillegg til dette er TPE også mer miljøvennlig en SBR. TPE er laget rund i en slags sylinder form \, men SBR er mer kanteee som gjør at den fester seg mye enklere på klær og sko. forskere har bestemt seg for å age miljolare.no på denne siden kan man registrere inn forskjellige kunstgressbaner rundt i landet. Poenget er å teste hvor mye granulat som blir med deg hjem. I tillegg til dette er det blitt gjort flere andre forsøk der de har testet hvor hardt laget jobber i en kamp. Der der har de hatt en arbeids-skala fra 1-5hvor de forskjellige lagene har blitt plassert.
I deres resultater fikk de en klar linje om at høyere nivå i spillet utgjorde et høyere resultat 
Her kan man se snitt per spiller i forhold til deres nivå

0.954 ml
0.986 ml
1.222 ml
1.176 ml
1.600 ml


== Se også ==
Støv


== Referanser ==


== Eksterne lenker ==
https://www.miljolare.no/aktiviteter/kunstgress/kampanjen
Vossa Senhoria

Vossa Senhoria er ei brasiliansk ukeavis, utgitt første gang i 1935. Avisa måler bare noen få centimeter og er dermed kjent som verdens minste avis. Hver utgave har opptil 16 sider, inkludert bilder, illustrasjoner og reklame.
Grunnleggeren Leônidas Schwindt «så den lille størrelsen som en god løsning for å lage en billig avis med god kvalitet».


== Eksterne lenker ==
Artikkel hos BBC (med bilde) (engelsk)